Viskupič, Marián, poslanec NR SR (2023-10-25):
... takže Osobitného kontrolného výboru NR SR na kontrolu činnosti Národného bezpečnostného úradu, ktoré sa konalo 25. októbra 2023. Na tajné hlasovanie o návrhu na voľbu predsedu osobitného kontrolného výboru na kontrolu činnosti Národného bezpečnostného úradu bolo vydaných a poslanci si osobne prevzali 147 hlasovacích lístkov, teda na voľbe bolo prítomných 147 poslancov. Po vykonaní tajného hlasovania overovatelia spočítali hlasy a zistili, že v tajnom hlasovaní o návrhu na voľbu predsedu osobitného kontrolného výboru na kontrolu činnosti Národného bezpečnostného úradu 1 poslanec neodovzdal hlasovací lístok. To znamená zo 146 odovzdaných hlasovacích boli všetky platné a zo 146 platných hlasovacích lístkov overovatelia zistili, že o návrhu na voľbu Romana Mikulca za predsedu osobitného kontrolného výboru na kontrolu činnosti Národného bezpečnostného úradu hlasovalo za 98 poslancov, proti 34 poslancov, zdržalo sa 14 poslancov. Podľa § 15 zákona o rokovacom poriadku v znení neskorších predpisov na zvolenie predsedu výboru Národnej rady je potrebný súhlas nadpolovičnej väčšiny prítomných poslancov. Overovatelia preto konštatujú, že v tajnom hlasovaní bol za predsedu osobitného kontrolného výboru na kontrolu činnosti Národného bezpečnostného úradu zvolený Roman Mikulec. A zároveň ma overovatelia poverili oznámiť výsledok hlasovania Národnej rade Slovenskej republiky. Gratulujem, pán predseda. (Potlesk.) Ďalšia zápisnica o výsledku tajného hlasovania o návrhu na voľbu predsedu Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby, ktoré sa konalo 25. októbra 2023. Na tajné hlasovanie o návrhu na voľbu predsedu osobitného kontrolného výboru na kontrolu činnosti Slovenskej informačnej služby bolo vydaných a poslanci si osobne prevzali 147 hlasovacích lístkov, teda na voľbe bolo prítomných 147 poslancov. Po vykonaní tajného hlasovania overovatelia spočítali hlasy a zistili, že v tajnom hlasovaní o návrhu na voľbu predsedu osobitného kontrolného výboru na kontrolu SIS 1 poslanec neodovzdal hlasovací lístok. Zo 146 odovzdaných hlasovacích boli všetky platné a zo 146 platných hlasovacích lístkov overovatelia zistili, že o návrhu na voľbu Márie Kolíkovej za predsedníčku Osobitného kontrolného výboru NR SR na kontrolu činnosti Slovenskej informačnej služby hlasovalo za 103 poslancov, proti 34, zdržalo sa 9 poslancov. Podľa § 15 zákona o rokovacom poriadku na zvolenie predsedu výboru Národnej rady je potrebný súhlas nadpolovičnej väčšiny prítomných poslancov. Overovatelia preto konštatujú, že v tajnom hlasovaní bola za predsedníčku Osobitného kontrolného výboru NR SR na kontrolu činnosti Slovenskej informačnej služby zvolená Mária Kolíková. Gratulujem, pani predsedníčka. (Potlesk.) Zároveň som bol poverený oboznámiť s výsledkom Národnú radu. Ďalšia zápisnica o výsledku tajného hlasovania o návrhu na voľbu predsedu Osobitného kontrolného výboru NR SR na kontrolu činnosti Vojenského spravodajstva, ktoré sa konalo 25. októbra 2023. Na tajné hlasovanie o návrhu na voľbu predsedu osobitného kontrolného výboru na kontrolu činnosti Vojenského spravodajstva bolo vydaných a poslanci si osobne prevzali 147 hlasovacích lístkov, teda na voľbe bolo prítomných 147 poslancov. Po vykonaní tajného hlasovania overovatelia spočítali hlasy a zistili, že v tajnom hlasovaní o návrhu na voľbu predsedu Osobitného kontrolného výboru na kontrolu činnosti Vojenského spravodajstva 1 poslanec neodovzdal hlasovací lístok. Zo 146 odovzdaných hlasovacích lístkov boli všetky platné a zo 146 platných hlasovacích lístkov overovatelia zistili, že o návrhu na voľbu Tomáša Valáška za predsedu osobitného kontrolného výboru na kontrolu činnosti Vojenského spravodajstva hlasovalo za 109 poslancov, proti 26 a zdržalo sa 11 poslancov. Podľa § 11, pardon, podľa § 15 zákona o rokovacom poriadku je potrebné na zvolenie predsedu výboru potrebný súhlas nadpolovičnej väčšiny prítomných poslancov. Overovatelia preto konštatujú, že v tajnom hlasovaní bol za predsedu osobitného kontrolného výboru na kontrolu činnosti Vojenského spravodajstva zvolený Tomáš Valášek. Zároveň som bol poverený oznámiť výsledok hlasovania v pléne Národnej rady. Gratulujem, pán predseda. (Potlesk.) A posledná zápisnica o výsledku tajného hlasovania o návrhu na voľbu predsedu Výboru Národnej rady Slovenskej republiky na preskúmavanie rozhodnutí Národného bezpečnostného úradu, ktoré sa konalo 25. októbra 2023. Na tajné hlasovanie o návrhu na voľbu predsedu výboru na preskúmavanie rozhodnutí Národného bezpečnostného úradu bolo vydaných a poslanci si osobne prevzali 147 hlasovacích lístkov, teda na voľbe bolo prítomných 147 poslancov. Po vykonaní tajného hlasovania overovatelia spočítali hlasy a zistili, že v tajnom hlasovaní o návrhu na voľbu predsedu výboru na preskúmavanie rozhodnutí Národného bezpečnostného úradu všetci poslanci odovzdali hlasovacie lístky. Zo 147 odovzdaných hlasovacích lístkov boli tri neplatné. Zo 144 platných hlasovacích lístkov overovatelia zistili, že o návrhu na voľbu Ireny Bihariovej za predsedníčku výboru na preskúmavanie rozhodnutí Národného bezpečnostného úradu hlasovalo za 115 poslancov, proti 18 poslancov a zdržalo sa 11 poslancov. Podľa § 15 zákona Národnej rady Slovenskej republiky je potrebné na zvolenie predsedu výboru NR SR, potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní bola za predsedníčku Výboru Národnej rady Slovenskej republiky na preskúmavanie rozhodnutí Národného bezpečnostného úradu zvolená Irena Bihariová. (Potlesk.) Zároveň som bol poverený obozná... (Potlesk.) Gratulujem, pani predsedníčka. A zároveň teda som bol poverený oznámiť výsledok plénu Národnej rady. Pán predseda, skončil som, ďakujem pekne.